-ıstan

-ıstan (be Farski: ستان- -estān, telefuzo klasik: -istānSteingass, Francis Joseph, "ستان", A Comprehensive Persian-English Dictionary, p. 655.) yew sufikso FarskiyoHarper, Douglas. "-stan". Online Etymology Dictionary.. Kokê cı Zıwanê Hind-İranki -sthāna- ra yeno. Hemrêçıkê peybendê -ıstan'i Latinki de çekuya statuso (kewto İngılızki zey state). Zazaki de menay xo cao, mısal Zazayıstan, Zazaistan (Zaza + -ıstan) "caê/welatê Zazayan" u gulıstan (gule + -ıstan) "caê gulan".

Lewey zıwananê İrankiyanê binan de hetê zıwananê Tırkiyanê Şazi ra (Tırkiyê Sibirya ra ber) gırweniyeno. Miyanê zıwananê binan de ki êyê ke tarix de bınê tesirê Farski de mendê vılabiyaeo. No peybend çend mıntıqê Asyay Rocawani, Asyay Miyanênê u Asyay Veroci de u taê namanê qısmanê Kafkasya u Rusya de asenoFord, Matt (7 February 2014). "Kazakhstan's President Is Tired of His Country's Name Ending in 'Stan'". The Atlantic. Archived from the original on 25 October 2022. Retrieved 28 October 2022..


 Rêçık u mena 
-ıstan Farski de yeno menay "ca" ya ki "welatê cı"y awa ke resena ifadey "ca" ya ki "cao ke kes vındeno"yê Hind-İrankiyê kehani. Yew ki menayê da terimiya bine ki zey "caê wexti" esta. Yani vacime Farski بهار bahār "wesar" be nê peybendi ra beno بهارستان bahārestān "wextê wesari", hem Farski تابستان tābestān "wextê germiye" u زمستان zemestān "wextê serdiye" ki estê (Zazaki de zımıstan).

No sufiks namanê cayanê binan de ki yeno miyan. Zey nımûne namey Rêgıstan'i de oyo ke Semerqend de yew meydano namdaro. No name reseno Farski ريگستان rīgestān "caê qumi, çol". Yew ki Gulıstan (Farski de گلستان golestān) "caê gulan, baxçey gulan" de, seserra 13. de eserê şairê İranıci'yo namdar Sedi bi. Hindki de ki merdum şeno çekuya devasthani de be şeklê xoê Hind-Arkiyê xasi ra (-sthan) ey bıvêno, menay xo "caê Devayan" ya ki "mebed"o.

Sıfte de no morfem çekuyê da xosere biye, seba ke be naman ra piya parçeo peyên de asaêne axıri kewto halê peybendi. Vedki de  sthā́na- "fêlê lınge de vındene" bi. Kokê xoyo nihai Hind-Ewropaki *steh₂-The American Heritage Dictionary "vındene"o. Eyni koki ra Holandki staan, İngılızki stand, Latinki stare u Yunankiyo Kehan ῐ̔́στᾰμαι hístamai yenê. Zıwananê Slawki de ki esto, zey Polonki stan "durım, dewlete" de.

 Namey dewletanê ke tede sufiksê -ıstani esto 
 Asya de 
 Efğanıstan
 Ermenıstan
 Gurcıstan
 Hindıstan
 Qazaxıstan
 Qırğızıstan
 Pakıstan
 Tacikıstan
 Tırkmenıstan
 Uzbekıstan
 Erebıstanê Sıyudi
 Hayastan (Ermenki de namey Ermenıstani Hayastan'o)

 Ewropa de 
 Bulğarıstan
 Yunanıstan
 Sırbıstan
 Macarıstan
 Çekıstan

 Mıntıqey 
 Baltıstan
 Bantustan
 Belucıstan
 Çolıstan
 Dardıstan
 Hazarastan
 Hindıstan
 Kafirıstan
 Qereqalpaqıstan
 Kurdıstan
 Lezgıstan
 Nurıstan
 Taberıstan
 Talışıstan
 Zazaistan
 Zabulıstan
 Wezirıstan

 Referansi 

Kategoriye:Edebiyat
Kategoriye:Coğrafya